Diari Oficial de la Generalitat Valenciana


Sumari del DOGV 5596, del 11-09-2007 (2007/10881)

RESOLUCIÓ de 31 de juliol de 2007, de la Universitat Politècnica de València, per la qual es convoquen proves selectives d'accés al grup C, sector administració general, administratiu, pel sistema de concurs oposició, al campus de la localitat de València (codi: 2007/P/FC/C/6).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5596

Data del DOGV
:   11-09-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10180


Data del document
:   31-07-2007

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * concurs administratiu
    * universitat
    * professió administrativa

RESOLUCIÓ de 31 de juliol de 2007, de la Universitat Politècnica de València, per la qual es convoquen proves selectives d'accés al grup C, sector administració general, administratiu, pel sistema de concurs oposició, al campus de la localitat de València (codi: 2007/P/FC/C/6). [2007/10035]
Amb la finalitat d'atendre les necessitats de personal en aquesta administració pública encarregada del servei públic de l'educació superior, aquest Rectorat, de conformitat amb el que disposa l'article 75 de la Llei Orgànica 6/2001, de 21 de desembre, d'Universitats; així com la Llei 7/2007, de 12 d'abril, de l'Estatut Bàsic de l'Empleat Públic; el Text Refós de la Llei de la Funció Pública Valenciana, i el Decret 33/1999, de 9 de març, del Govern valencià, acorda convocar proves d'accés al grup C, sector d'administració general, administratiu, de la Universitat Politècnica de València, conformement a les bases següents:
1. Objecte de la convocatòria
1.1. Aquesta convocatòria té per objecte la selecció de personal per a cobrir 149 places vacants del grup C, sector d'administració general, administratiu, de la Universitat Politècnica de València, campus de la localitat de València, pels torns i les quotes que a continuació s'indiquen:
1.1.1. Aquestes vacants es distribueixen de la forma següent:
Nombre
de vacants Torn
3 Promoció interna. Contingent de discapacitats
51 Promoció interna
7 Promoció interna. Contingent de places amb el requisit de coneixements d'idioma anglès equivalent a 4t curs de l'Escola Oficial d'Idiomes (EOI)
6 Lliure. Contingent de discapacitats
72 Lliure
1 Lliure. Contingent de places amb el requisit de coneixements d'idioma anglès equivalent a 4t curs de l'Escola Oficial d'Idiomes (EOI). Contingent de discapacitats
9 Lliure. Contingent de places amb el requisit de coneixements d'idioma anglès equivalent a 4t curs de l'Escola Oficial d'Idiomes (EOI)
1.1.2. L'acumulació entre torns i contingents es fa de la forma següent:
a) Les places sense cobrir del torn de promoció interna, reservades al contingent amb discapacitats, s'acumulen al torn de promoció interna general.
b) Les places sense cobrir reservades al torn de promoció interna s'acumulen al torn d'accés lliure general.
c) Les places sense cobrir reservades al contingent de places amb el requisit de coneixements de l'idioma anglès, dins del torn de promoció interna, s'acumulen al contingent de places amb el requisit de coneixements d'anglès del torn d'accés lliure.
d) Les places sense cobrir del torn lliure, reservades al contingent amb discapacitats, s'acumulen al torn d'accés lliure general.
e) Les places sense cobrir del torn lliure, accés general, es declaren desertes.
f) Les places sense cobrir reservades al contingent de places amb el requisit de coneixements de l'idioma anglès, dins del torn lliure, quota de personal amb discapacitats, s'acumulen al contingent de places amb el requisit de coneixements d'anglès del torn lliure.
g) Les places sense cobrir del torn lliure, reservades al contingent de places amb el requisit de coneixements de l'idioma anglès, es declaren desertes.
1.1.3. Els aspirants només hi poden participar per un dels sistemes i contingents anteriorment citats.
1.1.4. Contingents amb el requisit de l'idioma anglès:
a) Els aspirants que concórreguen al sistema de promoció interna, quota de places amb el requisit de coneixements de l'idioma anglès, i no se'ls declare aptes en la prova prèvia prevista en la base 5.1.1 d'aquesta convocatòria, automàticament passen a participar pel sistema de promoció interna.
b) Els aspirants que concórreguen al sistema d'accés lliure, quota de personal amb discapacitats i contingent de places amb el requisit de coneixements de l'idioma anglès, i no se'ls declare aptes en la prova prèvia prevista en la base 5.1.1 d'aquesta convocatòria, passen automàticament a participar pel sistema d'accés lliure, quota amb discapacitats.
c) Els aspirants que concórreguen al sistema d'accés lliure, quota de places amb el requisit de coneixements de l'idioma anglès, i no se'ls declare aptes en la prova prèvia prevista en la base 5.1.1 d'aquesta convocatòria, passen automàticament a participar pel sistema d'accés lliure general.
1.1.5. El tribunal establirà, per a les persones discapacitades que ho sol·liciten, les adaptacions necessàries per a la realització de les proves. A aquest efecte, les persones interessades han de formular la petició corresponent en la sol·licitud de participació en aquest concurs oposició.
1.1.6. Els aspirants que ingressen pel sistema de promoció interna, en virtut del que disposa l'article 37.4 del Decret 33/1999, de 9 de març, tenen preferència per a cobrir les vacants corresponents sobre els aspirants que no procedeixen d'aquest sistema.
1.2. La realització d'aquestes proves selectives s'ha d'ajustar al que preveu el Text Refós de la Llei de la Funció Pública Valenciana i la normativa de desenvolupament.
1.3. D'acord amb el que preveu l'article 75.2 de la Llei Orgànica 6/2001, de 21 de desembre, d'Universitats, aquesta convocatòria es publicarà en el Diari Oficial de la Comunitat Valenciana (DOCV) i en el Boletín Oficial del Estado (BOE), i la publicació en el Diari Oficial de la Comunitat Valenciana és la que es pren com a referència a l'efecte del còmput de terminis per a la presentació d'instàncies. La resta de resolucions administratives derivades d'aquesta convocatòria es publiquen únicament en el Diari Oficial de la Comunitat Valenciana.
2. Condicions generals dels aspirants
2.1. Per a ser admès en aquestes proves selectives els aspirants han de reunir els requisits següents:
2.1.1. Torn de promoció interna
a) Els aspirants que concórreguen a aquestes proves selectives han de ser personal funcionari de carrera de la Universitat Politècnica de València del grup D, sector d'administració general, i haver prestat serveis efectius durant almenys dos anys com a funcionari de carrera en el grup D, sector d'administració general, en aquesta Universitat Politècnica de València.
b) Estar en possessió del títol de BUP, batxiller superior, formació professional de segon grau o titulació equivalent, o haver superat la prova d'accés per a majors de 25 anys a la universitat o complir les condicions per a obtenir-lo en la data que acabe el termini de presentació d'instàncies; o tenir una antiguitat de 10 anys en el grup D, o de cinc anys i la superació d'un curs específic de formació. En el cas de titulacions obtingudes a l'estranger, s'ha d'estar en possessió de la credencial que n'acredite l'homologació o de la credencial de reconeixement per a l'exercici de les professions considerades regulades en virtut del Reial Decret 1655/1991, de 25 d'octubre.
c) No ser partícip en el procés específic, convocat per aquesta Universitat Politècnica de València, de promoció interna per a accedir al grup C, sector d'administració general, administratiu, en aplicació de la disposició addicional quarta del Decret 33/1999, de 9 de març, del Govern valencià.
2.1.2. Torn d'accés lliure
a) Tenir la nacionalitat espanyola, o ser nacional dels estats membres de la Unió Europea, els cònjuges dels espanyols i dels nacionals d'altres estats membres de la Unió Europea, qualsevol que en siga la nacionalitat, sempre que no estiguen separats de dret, i els seus descendents i els del cònjuge sempre que no estiguen separats de dret, siguen menors de 21 o majors d'aquesta edat dependents.
Així mateix, s'estén igualment a les persones incloses en l'àmbit d'aplicació dels tractats internacionals signats per la Unió Europea i ratificats per Espanya en els quals siga d'aplicació la lliure circulació de treballadors.
b) Tenir complits els 16 anys i no excedir, si s'escau, l'edat màxima de jubilació forçosa.
c) Estar en possessió del títol que consta en l'annex I, o complir les condicions per a obtenir-lo en la data que acabe el termini de presentació d'instàncies.
d) No patir malaltia, ni estar afectat per limitació física o psíquica que siga incompatible amb l'exercici de les funcions corresponents.
e) No haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics, per resolució judicial, per a l'accés al cos o escala de funcionari.
En el cas de ser nacional d'un altre estat, no trobar-se inhabilitat o en situació equivalent ni haver estat sotmès a sanció disciplinària o equivalent que impedisca, al seu estat, en els mateixos termes, l'accés a l'ocupació pública.
2.2. Les condicions per a l'admissió a les proves han de reunir-se en el moment de finalització del termini de presentació de sol·licituds i han de mantenir-se durant tot el procés selectiu, fins al moment de la presa de possessió com a funcionaris de carrera.
3. Sol·licituds
3.1. Forma. Els qui vulguen prendre part en aquestes proves selectives han de presentar una instància, conforme al model oficial, que ha de ser impresa a través de la pàgina d'Internet, d'accés públic, de la Universitat Politècnica de València (www.upv.es/rrhh).
Cada instància té assignat un nombre de referència identificatiu diferent.
Ha de presentar-se necessàriament un joc de tres còpies impreses mitjançant la pàgina d'Internet esmentada (còpies per a Registre General, Servei de Recursos Humans i persona interessada).
A les dependències de la Universitat Politècnica de València es posaran a la disposició de les persones interessades que ho requerisquen els recursos informàtics suficients per a accedir a aquesta pàgina web, emplenar i imprimir la instància.
3.2. El termini de presentació de sol·licituds és de 20 dies hàbils comptadors a partir de l'endemà de la publicació d'aquesta convocatòria en el Diari Oficial de la Comunitat Valenciana, i s'ha d'adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals siga d'aplicació la lliure circulació de treballadors i treballadores. La publicació de la convocatòria en el Boletín Oficial del Estado únicament té caràcter informatiu.
3.3. La presentació de sol·licituds es pot efectuar al Registre General de la Universitat Politècnica de València, camí de Vera, s/n, CP 46974, de València; al Registre de l'Escola Politècnica d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.
En el cas que s'opte per presentar la sol·licitud davant una oficina de correus, cal fer-ho en sobre obert, perquè la instància siga datada i segellada pel funcionari de correus abans de ser certificada. Si no es fa d'aquesta manera, es considerarà presentada en la data d'entrada en qualsevol dels llocs establits en el paràgraf anterior.
Les sol·licituds subscrites a l'estranger poden cursar-se, en el termini expressat en la base 3.2, a través de les representacions diplomàtiques o consulars espanyoles corresponents, que les trametran seguidament a l'organisme competent. La persona interessada ha d'adjuntar a aquesta sol·licitud el comprovant bancari d'haver satisfet els drets d'examen.
3.4. Els drets d'examen són 14,32 €, que s'han d'ingressar en el compte corrent número 2077 0724 68 1499193782 €Taxes?, de la Caixa d'Estalvis de València (Bancaixa), a la urbana 724, situada a la Universitat Politècnica de València, camí de Vera, s/n, CP 46526, València.
El pagament dels drets d'examen es pot fer en efectiu o amb targeta de crèdit.
En el cas de pagament en efectiu, l'ingrés s'ha d'efectuar mitjançant el rebut emès per l'aplicació d'instàncies en l'adreça d'Internet citada en el punt 3.1.
El pagament mitjançant targeta de crèdit es realitza en el moment d'emplenar i imprimir la instància a través de l'aplicació esmentada.
3.5. Estan exemptes del pagament de la taxa d'examen:
3.5.1. Les persones amb un grau de minusvalidesa igual o superior al 33%, que han d'acompanyar la sol·licitud amb el certificat acreditatiu d'aquesta condició.
3.5.2. Les persones que figuren com a demandants d'ocupació durant el termini, almenys, d'un mes anterior a la data de la convocatòria. Són requisits per al gaudi de l'exempció que, en el termini de què es tracte, no hagueren rebutjat cap oferta d'ocupació adequada ni s'hagueren negat a participar, excepte per causa justificada, en accions de promoció, formació o reconversió professionals i que, així mateix, no tinguen rendes superiors, en còmput mensual, al salari mínim interprofessional.
La certificació relativa a la condició de demandant d'ocupació, amb els requisits assenyalats, se sol·licita en l'oficina dels serveis públics d'ocupació. Quant a l'acreditació de les rendes es realitza mitjançant una declaració jurada o promesa escrita de la persona sol·licitant. Els dos documents han d'incloure's en la sol·licitud.
3.6. La falta de justificació del pagament dels drets d'examen o de trobar-se'n exempt determina l'exclusió de l'aspirant.
3.7. En cap cas la presentació i el pagament a les oficines a què es fa referència suposa la substitució del tràmit de presentació de la sol·licitud dins del termini i en la forma escaient.
4. Admissió d'aspirants
4.1. En finalitzar el termini de presentació de sol·licituds, el rector dicta una resolució, que es publica en el Diari Oficial de la Comunitat Valenciana, que conté la relació provisional d'admesos i exclosos a la realització de les proves, i on consta el contingent i el torn pel qual participa, com també els nomenaments dels membres que componen el tribunal de selecció.
4.2. Les persones aspirants poden, en el cas d'error o exclusió, resoldre els defectes en què hagen incorregut en la sol·licitud, o fer les reclamacions que creguen convenients en el termini de 10 dies hàbils comptadors a partir de l'endemà de la publicació de la relació provisional d'admesos i exclosos en el Diari Oficial de la Comunitat Valenciana.
4.3. En tot cas, a fi d'evitar errors i en el supòsit de produir-se'n, per a possibilitar-ne l'esmena dins del termini i en la forma escaient, els aspirants han de comprovar fefaentment no solament que no figuren en la relació provisional d'exclosos, sinó a més, que els seus noms i dades consten correctament en les pertinents relacions d'admesos.
4.4. En transcórrer el termini de 10 dies hàbils, havent resolt els defectes, si escau, i vistes les reclamacions que corresponguen, es dicta una resolució que conté la relació definitiva d'admesos i exclosos i, amb almenys una antelació de 15 dies hàbils, la data, el lloc i l'hora de realització i començament dels exercicis, que es publica en el Diari Oficial de la Comunitat Valenciana. Si escau, es publica també l'ordre d'actuació dels aspirants conforme al que disposa la base 7.2.
4.5. Els errors de fet que s'hi pogueren advertir poden resoldre's en qualsevol moment, d'ofici o a petició de la persona interessada.
5. Proves selectives
5.1. El procediment de selecció es realitza pel sistema de concurs oposició.
5.1.1. Exercici previ per als contingents de places amb el requisit de coneixements d'idioma anglès.
Com a fase prèvia a la realització de la fase d'oposició, els aspirants han de realitzar amb caràcter obligatori i eliminatori una prova de coneixements de l'idioma anglès parlat i escrit, a un nivell equivalent de 4t de l'Escola Oficial d'Idiomes, per a constatar que els candidats presentats compleixen el requisit de l'idioma anglès exigit per a aquests llocs.
La prova es realitza en dues sessions, amb el contingut següent:
Primera fase. Prova escrita, que consisteix en:
- Exercici d'elecció múltiple de revisió gramatical.
- Redacció de 150-200 paraules aproximadament sobre dos temes proposats per a triar-ne un.
Aquesta fase es valora de 0 a 10 punts, i per a superar la fase i passar a la segona les persones candidates han d'obtenir una puntuació mínima de 5 punts.
Segona fase. Entrevista oral en anglès
Aquesta fase es valora de 0 a 10 punts, i per a superar-la els candidats han d'obtenir una puntuació mínima de 5 punts.
La valoració final d'aquesta prova prèvia té la qualificació d'apte o no apte.
La persones que siguen declarades aptes seguiran el procés de selecció pertanyent al torn lliure o promoció interna del contingent de requisit d'anglès.
Les persones que siguen declarades no aptes passaran automàticament a participar d'acord amb la base 1.1.4.
5.2. Fase d'oposició. Consta de dos exercicis obligatoris i eliminatoris:
5.2.1. Primer exercici
5.6.0.7. Torn de promoció interna
Es fa per escrit i versa sobre els coneixements que s'especifiquen en l'annex I (blocs: 1, 2, 3, 4 i 5) d'aquesta convocatòria (només per al torn de promoció interna).
Aquest exercici es configura en forma de qüestionari tipus test amb quatre alternatives de resposta, de les quals únicament una és la correcta.
El tribunal fixarà amb l'antelació suficient la durada d'aquest exercici, que no pot superar les dues hores.
8.5.3.5. Torn d'accés lliure
Es fa per escrit i versa sobre els coneixements que s'especifiquen en l'annex I (blocs 1, 2, 3, 4 i 5) d'aquesta convocatòria (només per al torn d'accés lliure).
Aquest exercici es configura en forma de qüestionari tipus test amb quatre alternatives de resposta, únicament una de les quals és la correcta.
El tribunal fixarà amb l'antelació suficient la durada d'aquest exercici, que no pot superar les dues hores.
5.2.2. Segon exercici
9.3.6.9. Torn de promoció interna
Consisteix en una prova pràctica o exercici de caràcter pràctic, que pot realitzar-se amb ordinador personal, d'acord amb els coneixements requerits en el bloc 6, i que és sobre els coneixements, el programa (blocs 1, 2, 3, 4, 5 i 6) i les funcions dels llocs de treball objecte d'aquesta convocatòria.
El tribunal fixarà amb l'antelació suficient la durada d'aquest exercici, que no pot superar les quatre hores.
7.7.8.8. Torn d'accés lliure
Consisteix en una prova pràctica o exercici de caràcter pràctic, que pot realitzar-se, atès el nombre d'aspirants, amb ordinador personal, d'acord amb els coneixements requerits en el bloc 6, i que versa sobre els coneixements, el programa (blocs 1, 2, 3, 4, 5 i 6) i les funcions dels llocs de treball objecte d'aquesta convocatòria.
El tribunal fixarà amb l'antelació suficient la durada d'aquest exercici, que no pot superar les quatre hores.
5.2.3. En tots els exercicis el tribunal adoptarà les mesures que siguen necessàries per a garantir l'anonimat en la valoració d'aquests, i s'anul·laran tots els que continguen alguna marca que en puga identificar l'autor.
5.3. Fase de concurs. Es valoren els mèrits acreditats fefaentment pels aspirants que han superat la fase d'oposició conforme al barem que figura en aquesta convocatòria, i l'acreditació documental dels quals s'haja realitzat dins del termini establit a aquest efecte, en la base 6.3 de la present convocatòria.
La fase de concurs no té caràcter eliminatori. Els punts obtinguts en la fase de concurs únicament se sumaran a la puntuació dels aspirants que han superat la fase d'oposició.
5.3.1. Torn de promoció interna. La valoració dels mèrits s'efectua d'acord amb el barem que figura en l'annex II.
5.3.2. Torn d'accés lliure. La valoració dels mèrits s'efectua d'acord amb el barem que figura en l'annex III.
6. Qualificació dels exercicis
6.1. El primer exercici es puntua de 0 a 30 punts. Cada pregunta contestada erròniament té una penalització d'un terç sobre les correctes, i les respostes en blanc no punten. És necessari obtenir un mínim de 15 punts per a superar aquest exercici.
La fórmula de correcció és la següent:
A continuació, es configura una relació que s'ordena per puntuació de major a menor amb els aspirants que han superat aquest primer exercici per cada torn i contingent, que es publica en el tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh/ (apartat de Gestió de PAS).
6.2. El segon exercici es puntua de 0 a 30 punts. S'eliminen les persones aspirants que no arriben a un mínim de 15 punts.
A continuació, es configura una relació que s'ordena per puntuació de major a menor amb els aspirants que han superat aquest segon exercici per cada torn i contingent, i s'hi suma la nota obtinguda en el primer exercici. Es publica en el tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh/ (apartat de Gestió de PAS).
6.3. La qualificació resultant de la totalitat dels exercicis està determinada per la suma de les puntuacions obtingudes en cadascun.
Amb el resultat de l'últim exercici de la fase d'oposició, el tribunal exposarà al públic la relació d'aspirants per cada torn i quota que, pel fet d'haver superat tots els exercicis eliminatoris, han de passar a la fase de concurs, i els citarà perquè en el termini de 10 dies hàbils comptadors a partir de l'endemà de la publicació de les qualificacions presenten la documentació acreditativa dels mèrits i l'experiència previstos en els annexos II i III, al Registre General de la Universitat Politècnica de València; al Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener.
Únicament es valoren els mèrits al·legats i acreditats suficientment pels interessats i la data d'obtenció dels quals no siga posterior a la data de finalització del termini de presentació d'instàncies prevista en la base 3.2.
No es valoren els mèrits que no es troben suficientment acreditats, i no s'admet la documentació presentada fora del termini concedit a aquest efecte en aquesta mateixa base 6.3.
6.4. Finalitzat el termini de presentació de documentació establit en la base anterior, el tribunal publicarà al tauler d'anuncis del PAS, situat a l'edifici del Rectorat, i complementàriament, i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh/ (apartat de Gestió de PAS), la llista provisional de valoracions per cada torn i contingent de la fase de concurs, i concedirà un termini de 10 dies hàbils comptadors a partir de l'endemà de la publicació perquè les persones interessades formulen les reclamacions i esmenes d'errors que estimen pertinents en relació a la baremació.
6.5. Una vegada resoltes les possibles al·legacions i esmenes, el tribunal dicta una resolució que fixa la relació definitiva d'aspirants aprovats.
Per a la confecció d'aquesta relació, se sumen les qualificacions obtingudes per cada aspirant en la fase d'oposició i en la fase de concurs. A continuació, s'ordenen per ordre de puntuació de major a menor, i la relació s'interromp quan el nombre d'aspirants coincideix amb el nombre de places de treball convocades per cada torn i contingent. Es publicarà en el tauler d'anuncis i, complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh/ (apartat de Gestió de PAS).
En cas d'empat entre aspirants inclosos en la mateixa relació, l'ordre s'estableix, en primer lloc, atesa la major puntuació obtinguda en el segon exercici i, en segon lloc, si es manté l'empat, la major puntuació obtinguda en el primer exercici. Si persisteix aquest empat, es considera la major puntuació obtinguda en la fase de concurs pel que fa a l'apartat d'experiència professional. En última instància, l'ordre s'estableix per sorteig públic entre aquests.
En cap cas el tribunal pot declarar que han superat les proves selectives un nombre superior al de places de treball convocades.
6.6. En el cas que el nombre d'aspirants aprovats siga inferior al de places convocades, es consideraria el que disposa la base 1.1.2 d'aquesta convocatòria.
Només les persones incloses en aquestes relacions poden passar a realitzar l'exercici de valencià, obligatori i no eliminatori.
6.7. Exercici de valencià: de caràcter obligatori i no eliminatori. Exercici de coneixement de valencià a nivell elemental consistent en una prova teòrica escrita dirigida a avaluar el domini del sistema lingüístic: ortografia, morfologia, sintaxi i coneixements del lèxic. Es valora de 0 a 1 punts.
6.8. Borsa de treball. Es confeccionaran quatre borses de treball per al campus de la localitat de València, de la següent foma:
- Borsa per al personal que accedisca pel torn lliure.
- Borsa per al personal que accedisca pel torn lliure contingent de discapacitats.
- Borsa per al personal que accedisca pel torn lliure, contingent de places amb el requisit de coneixements d'idioma anglès.
- Borsa per al personal que accedisca pel torn lliure contingent de discapacitats de places amb el requisit de coneixements d'idioma anglès.
Aquestes borses es constituiran amb el personal aspirant que, havent participat en aquestes proves selectives, haja aprovat algun exercici del procés selectiu, segons l'ordre de prioritat que s'obtinga per la puntuació assolida, amb preferència dels qui hagen aprovat un major nombre d'exercicis, i s'hi suma a aquest efecte la puntuació obtinguda en la fase de concurs.
Aquestes borses de treball, inclòs l'ordre de prioritat, es publiquen en el tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és: http://www.upv.es/rrhh (apartat de Gestió de PAS).
7. Desenvolupament de les proves selectives
7.1. Els exercicis tenen lloc a la ciutat de València.
El primer exercici es realitzarà en el lloc, la data i l'hora que establisca la resolució per la qual s'aprova i es publica en el Diari Oficial de la Comunitat Valenciana la llista definitiva d'admesos i exclosos de les proves objecte d'aquesta convocatòria, amb una antelació no inferior a 15 dies hàbils. Aquesta data i hora ha de coincidir amb la realització del primer exercici de la convocatòria de proves selectives d'accés al grup C, sector d'administració general, administratius, pel sistema de concurs-oposició, que es realitzarà al campus de la localitat de Gandia i al campus de la localitat d'Alcoi.
7.2. Els aspirants seran convocats per a cada exercici en crida única. Els membres del tribunal de selecció i el personal col·laborador no han de permetre l'accés a la sala on es realitze l'exercici de les persones que compareguen una vegada conclosa la crida dels aspirants convocats.
En cas de realitzar-se l'exercici en diverses sessions, l'ordre d'intervenció dels aspirants ha de començar per la lletra «U», seguint l'ordre alfabètic de cognoms conforme a la resolució de data 4 de maig de 2007, de la conselleria de Justícia, Interior i Administracions Públiques (DOCV número 5511, de data 14 de maig de 2007).
Els aspirants han d'acreditar la personalitat mitjançant la presentació del document nacional d'identitat, o del resguard amb fotografia del passaport o del permís de conduir, sense que per a aquest efecte siguen vàlides les fotocòpies compulsades d'aquests documents, i també l'exemplar per a la persona interessada de la sol·licitud d'admissió a les proves.
7.3. Començades les proves, el tribunal ha de fer públic l'anunci de realització de la resta d'exercicis al local on s'ha realitzat l'anterior, al tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh/ (apartat de Gestió de PAS), amb una antelació mínima de 48 hores.
Les valoracions de la fase de concurs es publiquen en el tauler d'anuncis del PAS, situat a l'edifici del Rectorat, i complementàriament i sense caràcter oficial, en la pàgina web del Servei de Recursos Humans, l'adreça del qual és http://www.upv.es/rrhh/ (apartat de Gestió de PAS).
Les persones aspirants perdran el seu dret si es personen als llocs de realització quan ja s'han iniciat les proves o per inassistència a aquestes, tot i que siga per causes justificades.
8. Publicitat de les llistes
El tribunal elevarà al rector les llistes definitives dels aspirants que han superat les proves per ordre de puntuació, per a la seua inserció en el Diari Oficial de la Comunitat Valenciana.
9. Coneixements de valencià
9.1. L'acreditació dels coneixements de valencià pels aspirants que han superat les proves selectives, que disposa l'article 9.4 del Text Refós de la Llei de la Funció Pública Valenciana, pot realitzar-se mitjançant la presentació d'algun dels documents següents:
a) Títol de batxiller o equivalent cursat a la Comunitat Valenciana, amb superació de les assignatures de valencià.
b) Títol de l'Escola Oficial d'Idiomes corresponent al tercer curs de coneixements de valencià.
c) Certificat de Nivell Mitjà de la Junta Qualificadora de Coneixements del Valencià.
d) Certificat de Nivell Mitjà de coneixements de valencià expedit o homologat pel Gabinet de Normalització Lingüística de la Universitat Politècnica de València.
9.2 Els qui no puguen acreditar aquests coneixements, conforme al que estableix el punt anterior, han de realitzar el curs específic de valencià a què es refereix l'article 9.4 del Text Refós de la Llei de la Funció Pública Valenciana.
10. Presentació de documents
10.1. En el termini de 20 dies hàbils, comptadors des de l'endemà de la publicació en el Diari Oficial de la Comunitat Valenciana de les relacions definitives d'aprovats, els aspirants han de trametre al Servei de Recursos Humans - secció de PAS d'aquesta Universitat Politècnica, a través del Registre General de la Universitat Politècnica de València; del Registre de l'Escola Politècnica Superior d'Alcoi, situat a la plaça de Ferrándiz i Carbonell, s/n, d'Alcoi; del Registre de l'Escola Politècnica Superior de Gandia, situat a la carretera de Natzaret-Oliva, s/n, del Grau de Gandia, o en qualsevol de les formes establides en l'article 38.4 de la Llei 30/1992, de règim jurídic de les administracions públiques i del procediment administratiu comú, redactat conforme a la Llei 4/1999, de 13 de gener, la documentació següent:
Aspirants pel torn de promoció interna:
a) Llevat que conste en l'expedient personal, fotocòpia compulsada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, ha d'adjuntar-se la credencial que n'acredite l'homologació.
b) Els aspirants amb discapacitats han de presentar el certificat de la conselleria de Benestar Social, o dels òrgans competents d'altres administracions públiques, que acredite una discapacitat igual o superior al 33%, així com la capacitat per a ocupar les funcions que corresponguen a les vacants oferides.
c) Certificat mèdic acreditatiu de posseir la capacitat física i psíquica necessària per a l'exercici de les funcions de les places de treball oferides. A aquest efecte, els reconeixements es fan a través del Servei Integrat de Prevenció i Salut Laboral de la Universitat Politècnica de València, a fi que aquest realitze el reconeixement mèdic pertinent i expedisca el certificat mèdic corresponent.
Aspirants pel torn d'accés lliure:
a) Fotocòpia del document nacional d'identitat, o del document que n'acredite la nacionalitat, o del passaport en el cas dels nacionals dels estats membres de la Unió Europea o dels estats on s'aplique la lliure circulació de treballadors i treballadores, i, si escau, els documents que acrediten el vincle de parentiu i el fet de viure a costa o estar a càrrec del nacional d'un altre estat amb el qual tinga aquest vincle. Així mateix, han de presentar una declaració signada o promesa del fet que no està separat de dret del cònjuge i, si escau, del fet que l'aspirant viu al seu càrrec.
b) Fotocopia compulsada del títol acadèmic exigible segons aquesta convocatòria o certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes a l'estranger, ha d'adjuntar-se la credencial que n'acredite l'homologació.
c) Declaració jurada o promesa de no haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a empleats o càrrecs públics per resolució judicial, per a l'accés al cos o escala del funcionariat.
En el cas de ser nacional d'un altre estat, no trobar-se inhabilitat o en situació equivalent ni haver estat sotmès a cap sanció disciplinària o equivalent que impedisca, al seu estat i en els mateixos termes, l'accés a l'ocupació pública.
d) Certificat mèdic acreditatiu de posseir la capacitat física i psíquica necessària per a l'exercici de les funcions dels llocs de treball oferits. A aquest efecte, els reconeixements es fan a través del Servei Integrat de Prevenció i Salut Laboral de la Universitat Politècnica de València, a fi que aquest realitze el reconeixement mèdic pertinent i expedisca el certificat mèdic corresponent.
e) Els aspirants amb discapacitats han de presentar la certificació de la conselleria de Benestar Social, o òrgans competents d'altres administracions públiques, que acredite la discapacitat igual o superior al 33%, així com la capacitat per a ocupar les funcions que corresponguen a les vacants oferides.
10.2. Els aspirants seleccionats que dins del termini establit en el punt anterior, i excepte casos de força major, no presenten la documentació acreditativa o d'aquesta es dedueix que no disposen d'algun dels requisits exigits, no poden ser nomenats funcionaris de carrera, sense perjudici de la responsabilitat en què pogueren haver incorregut per falsedat en les sol·licituds de participació.
10.3. Els que tinguen la condició de personal funcionari públic o de personal laboral al servei de la Universitat Politècnica de València estan exempts de justificar les condicions i els requisits que ja tinguen anteriorment acreditats davant d'aquesta. En tot cas, ha de presentar obligatòriament la documentació prevista en l'apartat d) i, si s'escau, la de l'apartat e).
La plaça no ocupada per l'aspirant que no presente la documentació quedarà vacant.
11. Nomenament de funcionaris
Conclòs el procés selectiu i transcorregut el termini de presentació de la documentació, els qui l'han superat seran nomenats funcionaris de carrera mitjançant una resolució que es publicarà en el Diari Oficial de la Comunitat Valenciana, amb l'especificació de la destinació adjudicada, sobre la base de l'ordre de puntuació obtingut pels aspirants i segons la petició de destinació a la vista dels llocs vacants que s'oferisquen.
Les persones aspirants que concórreguen pel torn de promoció interna tenen preferència respecte dels aspirants que concórreguen per accés lliure general i contingent de discapacitats, per a l'elecció dels llocs vacants que s'oferisquen.
Les vacants que, en la relació de llocs de treball del personal d'administració i serveis d'aquesta Universitat Politècnica de València, tenen com a requisit: «Coneixements d'anglès equivalent a quart curs de l'Escola Oficial d'Idiomes», només poden oferir-se als aspirants que han superat aquestes proves selectives i que pertanguen al contingent de llocs amb el requisit de coneixements d'idioma anglès. Així mateix, els aspirants que han superat aquestes proves per aquest contingent de coneixements d'anglès, tan sols poden optar als llocs que en l'esmentada relació de llocs de treball continguen aquest requisit d'anglès.
El termini de presa de possessió de la destinació adjudicada ha de constar en la resolució assenyalada en el primer paràgraf d'aquesta base.
Amb la finalitat d'assegurar la cobertura de les places convocades, quan es produïsquen renúncies dels aspirants seleccionats, abans del nomenament o presa de possessió, el rector pot requerir al tribunal de selecció la relació complementària dels aspirants que seguisquen als proposats, per al possible nomenament com a funcionaris de carrera.
12. Informació respecte de les dades recollides
12.1. Les dades subministrades per les persones interessades poden quedar incorporades en un fitxer automatitzat que constituiria la base de dades de personal o la base de dades de la borsa de treball, de conformitat amb la Llei Orgànica 15/1999, de 13 de desembre, de Protecció de Dades de Caràcter Personal (LOPD).
12.2. El fitxer queda sota la responsabilitat del Rectorat de la Universitat Politècnica de València, al camí de Vera, s/n, DP 46481, de València.
12.3. La informació obtinguda serà processada exclusivament per a la gestió de personal.
12.4. Les dades de caràcter personal són tractades amb el grau de protecció que estableix el Reial Decret 994/1999, d'11 de juny, en el qual s'estableixen les mesures de seguretat dels fitxers automatitzats que contenen dades de caràcter personal, i s'adoptaran les mesures de seguretat necessàries per a garantir la confidencialitat i la integritat de la informació.
12.5. Les persones interessades poden exercir els drets d'accés, rectificació, cancel·lació i oposició, en compliment del que estableix la LOPD, davant el Servei de Recursos Humans (PAS) de la Universitat Politècnica de València, situat al camí de Vera, s/n, DP 46403, de València.
13. Tribunal
13.1. El tribunal de selecció d'aquestes proves selectives és nomenat pel rector en la resolució que fa pública la relació provisional d'admesos i exclosos, amb una antelació mínima d'un mes a la data del començament de les proves, i ha d'estar compost per:
- President o presidenta: un vicerector o vicerectora de la Universitat Politècnica de València o persona en qui delegue.
- Quatre vocals, designats pel rector de la Universitat Politècnica de València, funcionaris de carrera.
- Un secretari o secretària, funcionari de carrera de la Universitat Politècnica de València, que hi actua amb veu però sense vot.
Així mateix, es designa un tribunal suplent amb la mateixa composició.
13.2. El tribunal, per a la realització de les proves, pot designar els col·laboradors, ajudants i assessors especialistes que estime oportuns.
13.3. Els membres del tribunal i els col·laboradors, ajudants i assessors especialistes han d'abstenir-se i poden ser recusats per les persones interessades quan hi concórreguen circumstàncies de les previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
Així mateix, han d'abstenir-se els qui hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
Tots els membres del tribunal han de reunir els requisits establits en l'article 13.4 del Text Refós de la Llei de la Funció Pública Valenciana i, almenys la meitat més un d'aquests, ha de tenir una titulació corresponent a la mateixa àrea de coneixements que l'exigida per a l'ingrés.
13.4. El tribunal i els col·laboradors, ajudants i el personal especialista pot exigir dels aspirants, en qualsevol moment, que acrediten la identitat.
13.5. A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, CP 46122, València.
13.6. El tribunal té la categoria assenyalada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis.
El tribunal té la consideració d'òrgan col·legiat de l'administració, i com a tal està sotmès a les normes contingudes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.
14. Recursos
14.1. Contra aquesta convocatòria i les bases, que són definitives en la via administrativa, les persones interessades poden interposar un recurs contenciós administratiu en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, davant els òrgans de la jurisdicció contenciosa administrativa de la Comunitat Valenciana, de conformitat amb el que estableixen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i potestativament poden interposar el recurs de reposició, en el termini d'un mes, davant el rector, de conformitat amb els articles 116 i 117 de la referida Llei 30/1992, segons la redacció modificada per la Llei 4/1999.
14.2. Contra els actes del tribunal es pot interposar un recurs d'alçada davant el rector d'aquesta universitat en el termini d'un mes, a partir de l'endemà de la publicació de la corresponent resolució del tribunal.
València, 31 de juliol de 2007.- El rector de la Universitat Politècnica de València: Juan Juliá Igual
Annex I (torn lliure)
Titulació acadèmica requerida: estar en possessió del títol de BUP, batxiller superior, formació professional de segon grau o titulació equivalent, o haver superat la prova d'accés per a majors de 25 anys a la universitat o complir les condicions per a obtenir-lo en la data en què acabe el termini de presentació d'instàncies.
En el cas de titulacions obtingudes a l'estranger, s'ha de posseir de la credencial que n'acredite l'homologació o la credencial de reconeixement per a l'exercici de les professions que es consideren regulades pel Reial Decret 1665/1991, de 25 d'octubre.
Funcions del lloc:
D'acord amb el nivell de responsabilitat i dificultat tècnica dels llocs i atenent la classificació d'aquests, han de realitzar les funcions generals següents:
- Tramitació d'expedients i processos administratius seguint unes pautes de procediment prèviament establides, utilitzant els mitjans adequats, inclosos els informàtics.
- Seguint instruccions dels superiors jeràrquics, assumir la responsabilitat de la coordinació del personal de menor qualificació professional en l'àrea funcional per a la realització de tasques concretes.
- Revisar i proposar impresos i formularis.
- Atenció i informació al públic.
- Utilitzar les aplicacions informàtiques de la unitat.
- Organització, fotocòpies, registre i arxiu de la documentació, com també el despatx de la correspondència.
- Preparar propostes de resolució dels assumptes de competència de la unitat.
- Actualització i gestió de la pàgina web de la unitat.
- Suport i participació en els tribunals de selecció del PAS.
- Maneig de PC a nivell d'usuari, en què cal utilitzar paquets informàtics de tractament de textos, fulls de càlcul, bases de dades, etc.
- I totes les funcions inherents al lloc de treball i la categoria professional.
Temari:
Bloc 1: bloc general
1. La Unió Europea. Institucions: el Consell, el Parlament, la Comissió i el Tribunal de Justícia.
2. La Constitució espanyola de 1978: principis fonamentals. Drets i deures fonamentals. Garantia i suspensió. Els principis rectors de la política econòmica i social. La reforma de la Constitució. L'organització territorial de l'estat.
3. L'Estatut d'Autonomia de la Comunitat Valenciana: significat. Les institucions de la Comunitat Valenciana: composició, organització i competències.
4. La Llei de Prevenció de Riscos Laborals: objecte, àmbit d'aplicació i definicions. Drets i obligacions. Serveis de prevenció. Consulta i participació dels treballadors. Responsabilitats i sancions.
5. Llei Orgànica 15/1999, de 13 de desembre, de protecció de dades de caràcter personal: Títol I, disposicions generals; títol II, principis de la protecció de dades; títol III, drets de les persones; títol IV, capítol I, fitxers de titularitat pública.
6. Conceptes bàsics de les normes CIM 0112 i del model d'excel·lència EFQM.
Bloc 2: organització i gestió universitària
7. Llei Orgànica d'Universitats i decrets de desenvolupament.
8. Els Estatuts de la Universitat Politècnica de València.
9. Llei 4/2007, de 9 de febrer, de la Generalitat, de Coordinació del Sistema Universitari Valencià.
10. Règim i aplicació de la normativa d'accés a la universitat. Preinscripció i gestió d'admissió d'alumnes a la Comunitat Valenciana.
11. L'espai europeu d'educació superior (EEES). Desenvolupament normatiu per a la convergència del sistema universitari espanyol en l'EEES. El suplement europeu al títol. Sistema europeu de qualificacions.
12. Els estudis universitaris de grau i postgrau. Homologació de títols de grau i postgrau (màster/doctor).
Bloc 3: dret administratiu general
13. Les fonts del dret administratiu. La jerarquia de les fonts. La Constitució. La Llei. Disposicions normatives amb força de Llei. El reglament.
14. La Llei de règim jurídic de les administracions públiques i del procediment administratiu comú: contingut i àmbit d'aplicació. L'acte administratiu: concepte, classes i elements. Eficàcia i validesa dels actes administratius. La seua motivació i notificació: revisió, anul·lació i revocació. El principi de legalitat en l'actuació administrativa.
15. De l'activitat de les administracions públiques: normes generals. Termes i terminis
16. El procediment administratiu com a garantia formal. La iniciació, ordenació, instrucció i finalització del procediment administratiu.
17. Revisió dels actes en via administrativa. Els recursos administratius: concepte i classes. Les reclamacions prèvies a la via judicial, civil i laboral.
18. Els contractes administratius: concepte i classes. Estudi dels elements. El compliment. La revisió de preus i altres alteracions contractuals. Incompliment dels contractes administratius.
Bloc 4: gestió econòmica i administrativa
19. El pressupost: concepte i classes. Cicle pressupostari. Modificacions pressupostàries. Liquidació i tancament.
20. El pressupost de la Universitat Politècnica de València. Criteris per a l'elaboració del pressupost. El pressupost d'ingressos i despeses.
21. Gestió dels ingressos. Fases del procediment. Documents comptables que intervenen en l'execució dels ingressos.
22. Gestió de les despeses. Fases del procediment. Documents comptables que intervenen en l'execució de les despeses. Caixa fixa i despeses a justificar.
23. Contractes administratius típics i gestió de subvencions. Procediments, formes d'adjudicació. Relació amb l'execució pressupostària.
24. El control de l'activitat financera de la Universitat Politècnica de València: concepte i classes. Òrgans de control.
Bloc 5: administració de recursos humans
25. La Llei 7/2007, de 12 d'abril, de l'Estatut Bàsic de l'Empleat Públic.
26. El contracte laboral: objecte, classes, suspensió i extinció de la relació laboral.
27. La Llei d'incompatibilitats i normativa de desenvolupament.
28. El règim general de la seguretat social. L'acció protectora. Prestacions, afiliació i cotitzacions. La incapacitat transitòria. La invalidesa: reconeixement i graus. Jubilació. Concepte i requisits (personal funcionari i laboral): prestacions bàsiques; subjectes causants; beneficiaris. El règim de drets passius: Muface.
29. El règim del professorat universitari; classes i règim jurídic, selecció, drets i obligacions. El règim retributiu del professorat universitari.
Bloc 6: informàtica
30. L'entorn de treball de Windows XP. Internet. Navegació. Recerques d'informació. La pàgina web de la Universitat Politècnica de València. El correu electrònic. Les regles bàsiques de la navegació i el correu segurs. Antivirus i tallafocs.
31. Generació de documents amb Word XP o 2003. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.
32. Full de càlcul Microsoft Excel XP o 2003. Generació, edició i impressió de fulls. Operacions bàsiques. Funcions. Gràfics.
33. Generació i edició de diapositives i presentacions de PowerPoint XP o 2003.
Annex I (promoció interna)
Titulació acadèmica requerida: estar en possessió del títol de BUP, batxiller superior, formació professional de segon grau o titulació equivalent, o haver superat la prova d'accés per a majors de 25 anys a la universitat o complir les condicions per a obtenir-lo en la data en què acabe el termini de presentació d'instàncies, o tenir una antiguitat de 10 anys en el grup D o de 5 anys i la superació d'un curs específic de formació.
En el cas de titulacions obtingudes a l'estranger, s'ha de posseir la credencial que n'acredite l'homologació o la credencial de reconeixement per a l'exercici de les professions que es consideren regulades pel Reial Decret 1665/1991, de 25 d'octubre.
Funcions del lloc:
D'acord amb el nivell de responsabilitat i dificultat tècnica dels llocs, i atenent-ne la classificació, han de realitzar les funcions generals següents:
- Tramitació d'expedients i processos administratius seguint unes pautes de procediment prèviament establides, utilitzant els mitjans adequats, inclosos els informàtics.
- Seguint instruccions dels superiors jeràrquics, assumir la responsabilitat de la coordinació del personal de menor qualificació professional en l'àrea funcional per a la realització de tasques concretes.
- Revisar i proposar impresos i formularis.
- Atenció i informació al públic.
- Utilitzar les aplicacions informàtiques de la unitat.
- Organització, fotocòpies, registre i arxiu de la documentació, així com el despatx de la correspondència.
- Preparar propostes de resolució dels assumptes de competència de la unitat.
- Actualització i gestió de la pàgina web de la unitat.
- Suport i participació en els tribunals de selecció del PAS.
- Maneig de PC a nivell d'usuari, en què ha d'utilitzar paquets informàtics de tractament de textos, fulls de càlcul, bases de dades, etc.
- I totes les funcions inherents al lloc de treball i la categoria professional.
Temari:
Bloc 1: bloc general
1. Llei Orgànica 15/1999, de 13 de desembre, de Protecció de Dades de Caràcter Personal: títol I, disposicions generals; títol II, principis de la protecció de dades; títol III, drets de les persones; títol IV, capítol I, fitxers de titularitat pública.
2. Conceptes bàsics de les normes OIR 7877 i del model d'excel·lència EFQM.
Bloc 2: organització i gestió universitària
3. Llei Orgànica d'Universitats.
4. Els Estatuts de la Universitat Politècnica de València.
5. L'espai europeu d'educació superior (EEES). Desenvolupament normatiu per a la convergència del sistema universitari espanyol en l'EEES. El suplement europeu al títol. Sistema europeu de qualificacions.
6. Els estudis universitaris de grau i postgrau. Homologació de títols de grau i postgrau (màster/doctor).
7. Normativa de beques de la Universitat Politècnica de València associades a convenis, contractes i projectes d'I+D+i.
Bloc 3: dret administratiu general
8. Les fonts del dret administratiu. La jerarquia de les fonts. La Constitució. La llei. Disposicions normatives amb força de llei. El reglament.
9. La Llei de Règim Jurídic de les Administracions Públiques i del Procediment Administratiu Comú: contingut i àmbit d'aplicació. L'acte administratiu: concepte, classes i elements. Eficàcia i validesa dels actes administratius. La motivació i notificació: revisió, anul·lació i revocació. El principi de legalitat en l'actuació administrativa.
10. De l'activitat de les administracions públiques: normes generals. Termes i terminis.
11. El procediment administratiu com a garantia formal. La iniciació, ordenació, instrucció i finalització del procediment administratiu.
12. Revisió dels actes en via administrativa. Els recursos administratius: concepte i classes. Les reclamacions prèvies a la via judicial, civil i laboral.
13. Els contractes administratius: concepte i classes. Estudi dels elements. El compliment. La revisió de preus i altres alteracions contractuals. Incompliment dels contractes administratius.
Bloc 4: gestió econòmica i administrativa
14. El pressupost: concepte i classes. Cicle pressupostari. Modificacions pressupostàries. Liquidació i tancament.
15. El pressupost de la Universitat Politècnica de València. Criteris per a l'elaboració del pressupost. El pressupost d'ingressos i despeses.
16. Gestió dels ingressos. Fases del procediment. Documents comptables que intervenen en l'execució dels ingressos.
17. Gestió de les despeses. Fases del procediment. Documents comptables que intervenen en l'execució de les despeses. Caixa fixa i despeses a justificar.
18. Contractes administratius típics i gestió de subvencions. Procediments, formes d'adjudicació. Relació amb l'execució pressupostària.
19. El control de l'activitat financera de la Universitat Politècnica de València: concepte i classes. Òrgans de control.
Bloc 5: administració de recursos humans
20. La Llei 7/2007, de 12 d'abril, de l'Estatut Bàsic de l'Empleat Públic.
21. El contracte laboral: objecte, classes, suspensió i extinció de la relació laboral.
22. La Llei d'Incompatibilitats i normativa de desenvolupament.
23. El sistema retributiu del personal funcionari i laboral de la Universitat Politècnica de València.
24. El règim general de la seguretat social. L'acció protectora. Prestacions, afiliació i cotitzacions. La incapacitat transitòria. La invalidesa: reconeixement i graus. Jubilació. Concepte i requisits (personal funcionari i laboral). El règim de drets passius: Muface.
25. El règim del professorat universitari; classes i règim jurídic, selecció, drets i obligacions. El règim retributiu del professorat universitari.
Bloc 6: informàtica
26. L'entorn de treball de Windows XP. Internet. Navegació. Recerques d'informació. La pàgina web de la Universitat Politècnica de València. El correu electrònic. Les regles bàsiques de la navegació i el correu segurs. Antivirus i tallafocs.
27. Generació de documents amb Word XP o 2003. Edició i impressió. Formats. Ortografia i gramàtica. Disseny de pàgines. Taules. Estils. Imatges i gràfics.
28. Full de càlcul Microsoft Excel XP o 2003. Generació, edició i impressió de fulls. Operacions bàsiques. Funcions. Gràfics.
29. Generació i edició de diapositives i presentacions de PowerPoint XP o 2003.
Experiència laboral en: Puntuació per mes complet treballat Puntuació per any complet treballat
Universitat Politècnica de València 0,5000 6,00
Altres universitats públiques 0,2500 3,00
Altres administracions públiques 0,1250 1,50
Empresa privada 0,0625 0,75
\* \* \* \* \*
Experiencia laboral en: Puntuación por mes completo trabajado Puntuación por año completo trabajado
Universidad Politécnica de Valencia 0.5000 6.00
Otras universidades públicas 0.2500 3.00
Otras administraciones públicas 0.1250 1,50
Empresa privada 0.0625 0,75
Annex II
Barem
- Antiguitat:
Es valora 1 punt per any complet de serveis en actiu en les diferents administracions públiques fins a un màxim de 10 punts. A aquests efectes, es computen els serveis previs reconeguts de conformitat amb el que disposa la Llei 70/1978, de 26 de desembre.
- Titulació acadèmica:
Es valora només una única titulació acadèmica oficial de nivell superior a les especificades en l'annex I, amb 2 punts.
- Grau personal:
Grau personal consolidat a la data de finalització del termini de presentació d'instàncies, que es valora de la manera següent:
Grau inferior a 17: 2 punts
Grau igual a 17: 3 punts
Grau superior a 17: 4 punts
- Treball desenvolupat:
Es valora per cada any de prestació de serveis o part proporcional, i no es computen, a aquest efecte de treball desenvolupat, les fraccions inferiors a un mes, en llocs de treball del grup D, administració general, d'acord amb el nivell del complement de destinació assignat a aquests, d'acord amb l'escala següent:
Llocs de nivell inferior a 17 0,5 punts per any de serveis prestats
Llocs de nivell igual a 17 1 punt per any de serveis prestats
Llocs de nivell superior a 17 2 punts per any de serveis prestats
Aquest apartat es valora fins a un màxim de 20 punts i un màxim de 10 anys de serveis prestats en l'administració. A aquest efecte, es computen els períodes en què les persones aspirants han ocupat llocs amb assignació de complement de destinació de nivell superior.
A aquest efecte, es valora l'exercici de llocs de treball amb destinació definitiva.
Annex III
Barem
Experiència professional: es valora fins a un màxim de 4 anys i 24 punts l'experiència professional en llocs de treball corresponents a la mateixa categoria i grup que les vacants especificades en aquesta convocatòria, així com l'experiència professional en llocs de treball corresponents a la categoria professional d'auxiliar administratiu en el grup D. Es prorrategen proporcionalment els mesos complets, sense considerar els períodes inferiors a un mes, conforme a l'escala següent:
Per serveis prestats amb contracte laboral o com a personal funcionari en l'àmbit de la Universitat Politècnica de València.
Per serveis prestats amb contracte laboral o com a personal funcionari en l'àmbit d'altres universitats públiques diferents de la Universitat Politècnica de València.
Per serveis prestats amb contracte laboral o com a personal funcionari en l'àmbit de qualsevol altra administració pública.
Per serveis prestats com a contractat laboral en el sector privat.
Únicament es considerarà acreditada aquesta experiència professional si s'aporta un certificat oficial dels períodes de cotització en el règim general de la seguretat social o en algun dels règims especials dins del grup de cotització de la categoria i el grup esmentats en l'apartat 1.1 d'aquesta convocatòria, juntament amb els contractes de treball; els nomenaments de funcionari interí o les nòmines que acrediten la relació contractual i la categoria professional.
En el cas dels empleats públics, s'admet a aquest efecte el certificat de serveis prestats en què consten les dades anteriors (grup professional i categoria professional, així com períodes de contractació o nomenaments) expedit per l'òrgan competent.
Cursos de formació i perfeccionament: es valoren fins a un màxim de 8 punts únicament els cursos de formació i perfeccionament que estiguen relacionats directament amb les funcions dels llocs de treball objecte d'aquesta convocatòria.
La valoració s'efectua conforme al barem següent, sense que es consideren els cursos fins a 9 hores i, en cas que hi haja dos o més cursos amb el mateix contingut, només es considera el de més durada:
Nre. d'hores Puntuació total
De 10 a 14 0,40
De 15 a 19 1,00
De 20 a 29 1,60
De 30 a 49 2,00
De 50 a 74 2,40
75 o més hores 3,00
Només es valoren aquests cursos si els han impartit centres oficialment reconeguts o si estan homologats per un organisme públic competent en el marc dels programes de formació contínua, de formació ocupacional o de formació d'empleats públics; l'aspirant ha d'acreditar aquest aspecte.
Es consideren amb aquest efecte els cursos de formació contínua impartits per les organitzacions sindicals i que es troben inclosos dins dels respectius acords amb l'administració.
En cap cas es puntuaran en aquest apartat els cursos de valencià i d'idiomes, ni els cursos pertanyents a una carrera universitària, cursos de doctorat i els de diferents instituts de les universitats quan formen part del pla d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.
Titulacions acadèmiques: es valora solament una única titulació acadèmica oficial de nivell superior a les especificades en l'annex I, amb 1,50 punts.
Coneixement de valencià: es valora fins a un màxim de 4 punts, sempre que s'acredite estar en possessió del certificat pertinent o l'homologació expedit pel Gabinet de Normalització Lingüística de la Universitat Politècnica de València o la Junta Qualificadora de Coneixements de Valencià, conformement a l'escala que a continuació s'indica, i es valora, en cas d'estar en possessió de dos o més nivells, únicament el de nivell més alt:
Per a llocs dels grups A o B
Elemental 1,50 punts
Mitjà 3,00 punts
Superior 4,00 punts
Per a llocs dels grups C o D
Oral 1,50 punts
Elemental 3,00 punts
Mitjà 4,00 punts
Superior 4,00 punts
Altres mèrits: es valoren fins a un màxim de 2,5 punts.
Per a llocs dels grups A, B, C i D d'administració general i administració especial
Haver superat el tercer curs d'idioma comunitari de l'Escola Oficial d'Idiomes: 0,75 punts
Haver superat el cinqué curs d'idioma comunitari de l'Escola Oficial d'Idiomes: 1,50 punts
Solament per a llocs dels grups A i B d'administració especial
Impartició de cursos (per cada 10 crèdits): 0,50 punts
Ponències presentades i aprovades en congressos sobre matèries relacionades amb les funcions del lloc: 1,25 punts per ponència
Beques; únicament es valoren les beques una vegada obtinguda la titulació acadèmica corresponent, i sempre que estiguen relacionades amb matèries del lloc de treball oferit: 1,25 punts per any complet
Publicacions en SCI: 0,25 per citació
Coneixement d'idiomes de la Unió Europea: es valora el coneixement de llengües oficials de la Unió Europea, diferents de la llengua espanyola, que s'acredita documentalment mitjançant certificats expedits per l'Escola Oficial d'Idiomes, segons els nivells especificats. En el cas que en un mateix idioma comunitari s'haja superat tant el tercer curs com el cinquè, només es computa aquest últim.
Per a la valoració dels idiomes comunitaris, en cap cas es consideren els cursos superats d'idiomes inclosos en els plans d'estudis de batxiller elemental, graduat escolar, formació professional, batxiller superior i d'estudis universitaris de qualsevol nivell.
Així mateix, i en el supòsit de cursos impartits, aquests es valoren una sola vegada i no són susceptibles de ser valorades les successives edicions d'un mateix curs o amb el mateix contingut. Es valora en aquest cas el curs impartit de més durada.